將東歸留別楊宗禮十韵
作者：宋祁
朝代：宋

paragraphs: 清白舊家聲，論交得寧馨。
摛華吐鳳賦，聞禮墮鱣庭。
潘夏叨連璧，荀陳更聚星。
膠投思固漆，渭濁許過涇。
合坐懷妍唱，分詩寫素屏。
情深方柏悅，性懶自榆暝。
短羽偏驚月，羈游劇泛萍。
北梁催稅鞅，南郡阻繙經。
曉色三竿日，離歌十里亭。
期君促西上，相遇在神坰。